**Samrøystes vedtak i Fylkestinget – 13.10.2010**   
  
I. Fylkestinget legg til grunn følgjande retningsliner for bruk av sparte ferjesubsidiar til finansiering av ferjeavløysingsprosjekt på fylkesvegnettet:  
  
Sparte ferjesubsidiar kan nyttast til årleg nedbetaling av forskott i samband med finansieringa ferjeavløysingsprosjekt på fylkesvegnettet.  
  
Årleg utbetaling av ferjesubsidiar er avgrensa til maksimalt 30 år.  
  
Årlege ferjesubsidiar blir berekna på følgjande måte:  
Årleg betaling for drift av det aktuelle ferjesambandet i samsvar med anbodkontrakt.  
  
Årlege ferjesubsidiar blir prisregulerte med konsumprisindeksen.  
  
Fylkeskommunen kan også nytte eventuell spart betaling for drift av hurtigbåt dersom vegprosjektet skulle føre til nedlegging av eit hurtigbåtsamband.  
  
  
II. Møre og Romsdal fylkesting ber om at staten legg til grunn full prisjustering av ferjesubsidiar til ferjeavløysingsprosjekt på riksvegbudsjettet.  
  
  
III. Viser til kommuneøkonomiproposisjonen for 2010 (alternativ bruk av ferjesubsidiar). Skal effekten av ferjeavløsningsmidler verte reell og ikkje føre til tilsvarande reduksjon i direkte løyvingar over vegbudsjettet, må Staten legge dette inn som øyremerka overføringar til fylka i inntil 30 år på de enkelte prosjekta.